Matthew Bryza: 'Moskva je akcijom u Gruziji nanijela ozbiljnu štetu svom ugledu u svijetu'
'Nije nam namjera objavljivati neodređene, prazne prijetnje,  prijetiti prstom… Želimo jednostavno reći da će ova vojna operacija Rusij
Čelni stručnjak američkediplomacije za regiju Kavkaza tvrdi da je Moskva svojom intervencijom u Gruzijinanijela ozbiljnu štetu svojoj međunarodnoj poziciji. Zamjenik pomoćnika državne tajnice, Matthew Bryza – koji je uDržavnom tajništvu odgovoran za odnose s europskim zemljama – izjavio je da jeWashington u više navrata savjetovao vladi Gruzije da izbjegava sukob sMoskvom. Vlada Sjedinjenih Država ponovno je odbacilatvrdnje da je ona, navodno, vladi Gruzije dala 'zeleno svjetlo' za vojnu akcijuu Južnoj Osetiji. Matthew Bryza – čelnistručnjak za Kavkaz u Državnom tajništvu – izjavio je da je američka vlada uniz navrata savjetovala Tbilisiju da izbjegava konflikte s Moskvom. Izjava visokog diplomatskog dužnosnikaSjedinjenih Država vjerojatno je najeksplicitnija izjava o ovoj problematici odizbijanja neprijateljstava u Južnoj Osetiji, prije desetak dana. Gruzija je u tu svoju separatističku regijuposlala svoju vojsku – tvrdeći da je to odgovor na stalno granatiranje iprovokacije. No, nakon toga jeintervenirala ruska vojska, u skladu s dugogodišnjom potporom Moskve koja je uJužnoj Osetiji stacionirala svoje postrojbe – za koje tvrdi da su u mirovnojmisiji. Matthew Bryza kaže da jeWashington Gruziji savjetovao da se suzdrži čak i onda kada su u Južnu Osetijupočele stizati dodatne ruske snage, bez obzira na nominalni prekid vatre kojije bio na snazi: "U tom trenutku, gruzijski vrh nam jeporučio da nema drugog izbora nego da brani svoja sela, svoje ljude. Prekinuli su s poštivanjem prekidavatre. Naša poruka Gruziji glasila jekao i prije – shvaćamo težinu situacije, ali savjetujemo vam da se ne upuštateu izravan vojni sukob s Rusijom, jer u njemu ne možete pobijediti." MatthewBryza nije želio spekulirati o posljedicama po Rusiju – hoće li ona možda bitiisključena iz skupine G8, ili će joj možda biti blokirano članstvo u Svjetskojtrgovinskoj organizaciji. Međutim,rekao je gospodin Bryza, nema sumnje da je Rusija sama sebi, na međunarodnojsceni, nanijela vrlo veliku štetu: "Nije nam namjera objavljivatineodređene, prazne prijetnje, prijetitiprstom... Želimo jednostavno reći da će ova vojna operacija Rusiju skupo koštati,kada je u pitanju njezina pozicija u svijetu.To za nju nije dobro. Mi nismoželjeli da se to dogodi, da ruski ugled na međunarodnoj sceni bude okrnjen." MatthewBryza je dodao da je Washington proveo godine kako bi izgradio partnerskeodnose s Moskvom koji će biti od koristi objema zemljama. 'Nakon događaja u Gruziji, vrlo smo daleko odtakvih odnosa' – rekao je američki diplomat.